Συνέλευση της Ένωσης (Βιρμανία)

Η **Συνέλευση της Ένωσης** (Βιρμανικά: ပြည်ထောင်စု လွှတ်တော်, [pjìdàʊɴzṵ lʊʔtɔ] *Pyidaungsu Hluttaw*) είναι το εθνικό διθάλαμο νομοθετικό σώμα της Μιανμάρ (επισήμως γνωστή ως *Δημοκρατία της Ένωσης της Μιανμάρ*), που ιδρύθηκε από το Εθνικό Σύνταγμα του 2008. Το Πγινταούνγκσου Χλουτάου αποτελείται από δύο οίκους, το Αμγιόθα Χλουτάου (Οίκος των Εθνικοτήτων), η άνω βουλή με 224 έδρες, καθώς και την Πγίθου Χλουτάου, η κάτω βουλή με 440 έδρες (Οίκος των Αντιπροσώπων).

Κάθε μία από τις δεκατέσσερις μεγάλες διοικητικές περιφέρειες και πολιτείες έχουν τα δικά τους τοπικά Χλουτάου: Περιφερειακό Χλουτάου (Περιφερειακή Συνέλευση) ή Πολιτειακό Χλουτάου (Πολιτειακή Συνέλευση).

Το Πγινταούνγκσου Χλουτάου στεγάζεται σε συγκρότημα 31 κτιρίων, το οποίο πιστεύεται ότι αντιπροσωπεύει τα 31 επίπεδα ύπαρξης στη Βουδιστική κοσμολογία και βρίσκεται στη πτέρυγα Ζέγια Θέντι του Νέπιντο.

Τα μέλη του δεύτερου Πγινταούνγκσου Χλουτάου εξελέγησαν στις γενικές εκλογές του 8 Νοεμβρίου 2015. Στις 16 Μαρτίου 2012, οι βουλευτές αποφάσισε την επανένταξη του Πγινταούνγκσου Χλουτάου στην Διακοινοβουλευτική Ένωση.

## Ιστορία

### Προαποικιακή εποχή
Το **χλουτάου** (Βιρμανικά: လွှတ်တော်, [lʊʔtɔ], κυριολεκτικά: "βασιλική απελευθέρωση") ιστορικά αναφέρεται στο συμβούλιο των υπουργών στην αυλή του βασιλιά στην προαποικιακή Βιρμανία (Μιανμάρ). Η προέλευση του χλουτάου χρονολογείται από την Ειδωλολατρική εποχή όταν ο Βασιλιάς Χτιλομίνλο (βασίλεψε το 1211-1235) δημιούργησε ένα συμβούλιο των ανώτερων υπουργών για τη διαχείριση των καθημερινών υποθέσεων της κυβέρνησης.

Κατά τη διάρκεια της δυναστείας Κονμπαούνγκ, το χλουτάου ήταν το κέντρο της κυβέρνησης και του βασιλείου. Ήταν το εθνικό διοικητικό όργανο και χωριζόταν σε τρεις κλάδους, τον οικονομικό, εκτελεστικό και δικαστικό (Από την εποχή της αποικιοκρατίας, ο όρος χλουτάου έχει χρησιμοποιηθεί για να περιγράψει ένα κοινοβούλιο ή νομοθετικό σώμα.) Το Μπιεντάικ (ဗြဲတိုက်) λειτούργησε ως το Συμβούλιο της Επικρατείας, διατηρώντας τις εσωτερικές υποθέσεις της βασιλικής αυλής, ενώ το Χλουτάου διαχειριζόταν την κυβέρνηση του βασιλείου. Σύμφωνα με τη παράδοση το Χλουτάου είχε επίσης το καθήκον της επιλογής του κληρονόμου, οπότε ο απερχόμενος βασιλιάς δεν επέλεγε ένα.

Στη δυναστεία του Κονμπαούνγκ, το Χλουτάου συνεδρίαζε για 6 ώρες καθημερινά, από τις 6 έως τις 9 το πρωί και από το μεσημέρι έως τις 3 μ. μ., στην οποία συμμετείχαν οι υπουργοί (မင်းကြီး, *Mingyi*), οι υπουργοί της τρίτης τάξης (ဝန်ထောက်,  *Wundauk*), και επικεφαλής υπάλληλοι (စာရေးကြီး, *Sayegyi*), καθώς και οι υπουργοί εσωτερικών (အတွင်းဝန်, *Atwin Wun*), που κάθονταν στο Μπιεντάικ. Παραδοσιακά ο βασιλιάς διόριζε τέσσερις υπουργούς, τέσσερις υπουργούς εσωτερικών και τέσσερις αξιωματικούς.

### Βρετανική Βιρμανία
Στις 2 Ιανουαρίου του 1923, με την ψήφιση των Μεταρρυθμίσεων Μόνταγκιου-Τσέλμσφορντ, η Βιρμανία έγινε Επαρχία Κυβερνήτη με ένα μερικώς εκλεγμένο νομοθετικό συμβούλιο, το Νομοθετικό Συμβούλιο της Βιρμανίας, που αποτελείται από 103 έδρες με τις 80 να καλύπτονται από εκλογές.

Ο Νόμος Κυβέρνησης της Βιρμανίας του 1935 καθιέρωσε το Νομοθετικό σώμα της Βιρμανίας. Κατά τη διάρκεια αυτής της περιόδου, το αποικιακό Νομοθετικό σώμα αποτελούταν από δύο θαλάμους, τη Σύγκλητο και τη Βουλή των Αντιπροσώπων, με 36 και 132 έδρες αντίστοιχα.

### Ένωση της Βιρμανίας
Από το 1947 έως το 1962, σύμφωνα με το Σύνταγμα του 1947, το νομοθετικό όργανο της χώρας ονομαζόταν ονομαζόταν Ενωσιακό Κοινοβούλιο και αποτελούταν από δύο σώματα, το Λουμγιόζο Χλουτάου (Βουλή των Εθνικοτήτων) με 125 έδρες και το Πγίθου Χλουτάου (Βουλή των Αντιπροσώπων) με 250 έδρες, των οποίων ο αριθμός των εδρών καθοριζόταν από το μέγεθος του πληθυσμού των αντίστοιχων εκλογικών περιφερειών.

### Σοσιαλιστική Δημοκρατία της Ένωσης της Βιρμανίας
Από το 1962 έως το 1974, δεν υπήρχε κανένα λειτουργικό χλουτάου, καθώς η απόφαση της κυβέρνησης ήταν το σοσιλαστικό Ενωσιακό Επαναστατικό Συμβούλιο.

Από το 1974 έως το 1988, σύμφωνα με το Σύνταγμα του 1974, η νομοθετική εξουσία της Μιανμάρ ανήκε σε μονοκομματικό νομοθετικό σώμα που αποτελείται από ένα κοινοβουλευτικό τμήμα, το Πγίθου Χλουτάου (λαϊκή Συνέλευση), που εκπροσωπούσε τα μέλη του Βιρμανικού Κόμματος Σοσιαλιστικού Προγράμματος. Κάθε θητεία διαρκούσε τέσσερα χρόνια. (Τον Αύγουστο του 2010, το παλιό συγκρότημα του Χλουτάου στο Δρόμο Πιάι της Γιανγκόν που χρησιμοποιήθηκε από τη στρατιωτική κυβέρνηση του Νε Ουίν καταλήφθηκε από τα κυβερνητικά γραφεία της διαίρεσης Γιανγκόν.)

### Ένωση της Μιανμάρ
Μεταξύ του 1988 και του 2011, δεν υπήρξε κανένα λειτουργικό χλουτάου, καθώς η κυβέρνηση ήταν το Κρατικό Συμβούλιο Ειρήνης και Ανάπτυξης.

## Σύνθεση
Το Πγινταούνγκσου Χλουτάου είναι διθάλαμο σώμα που αποτελείται από τη Βουλή των Αντιπροσώπων (*Πγίθου Χλουτάου*) με 440 έδρες και τον Οίκο των Εθνικοτήτων (*Αμγιόθα Χλουτάου*) με 224 έδρες. Το Πγινταούνγκσου Χλουτάου αποτελείται από 664 μέλη συνολικά. Το 75% των Βουλευτών (498 μελών) εκλέγεται άμεσα από τους ψηφοφόρους, ενώ το υπόλοιπο 25% (166 βουλευτές) είναι το στρατιωτικό προσωπικό που διορίζεται από τον Επικεφαλής Διοικητή των Υπηρεσιών Άμυνας. Αυτή η πολιτική είναι παρόμοια με το πρότυπο Νέα Τάξη της Ινδονησίας (ως μέρος του δόγματος ντουιφούνγκσι), το οποίο εγγυάται έναν αριθμό βουλευτικών εδρών σε στρατιωτικούς αξιωματούχους.

### Αμγιόθα Χλουτάου
Το Αμγιόθα Χλουτάου είναι η άνω βουλή του Πγινταούνγκσου Χλουτάου. Δώδεκα έδρες έχουν παραχωρηθεί σε κάθε Περιφέρεια ή Πολιτεία για ένα σύνολο 168 άμεσα εκλεγμένων εδρών. Από τις 224 έδρες οι υπόλοιπες 56 έδρες είναι στρατιωτικοί αξιωματούχοι που διορίζονται από τον Επικεφαλής Διοικητή των Υπηρεσιών Άμυνας.

### Πγίθου Χλουτάου
Το Πγίθου Χλουτάου είναι η κάτω βουλή του Πγινταούνγκσου Χλουτάου, με τις έδρες να έχουν αποδοθεί ισοδύναμα στους 330 δήμους της χώρας. Από τα 440 έδρες σε αυτό το σώμα, οι 330 εκλέγονται άμεσα και οι 110 είναι στρατιωτικοί αξιωματούχοι διορισμένοι διορίζονται από τον  Επικεφαλής Διοικητή των Υπηρεσιών Άμυνας.

### Εκλογές
Οι εκλογές στη Μιανμάρ διεξάγονται με καθολική ψηφοφορία για όλους τους πολίτες της Βιρμανίας 18 ετών και άνω και σε μια συγκεκριμένη σειρά εγγεγραμμένων ψηφοφόρων της εκλογικής περιφέρειας. Οι ψηφοφόροι έχουν το συνταγματικά εγγυημένο δικαίωμα ψήφου μέσω μυστικής ψηφοφορίας. Ωστόσο, τα μέλη των θρησκευτικών ταγμάτων (συμπεριλαμβανομένων των μελών του Βουδιστικού Σάνγκα), κρατούμενοι, πνευματικά ασταθή πρόσωπα και υπερχρεωμένα πρόσωπα δεν έχουν δικαίωμα ψήφου για τα μέλη του Κοινοβουλίου. Η ψηφοφορία δεν είναι υποχρεωτική. Οι εκλογές στη Μιανμάρ ακολουθεί το σύστημα ο πρώτος παίρνει το αξίωμα (ο νικητής τα παίρνει όλα), στο οποίο ο υποψήφιος ο οποίος λαμβάνει το μεγαλύτερο αριθμό ψήφων εκλέγεται.

Στις εκλογές του 2010, τα κρατικά μέσα ενημέρωσης ανέφεραν προσέλευση 77.26%. Η προκαταβολική ψηφοφορία ήταν επίσης ευρύτατη με το στρατιωτικό προσωπικό και τα μέλη των οικογενειών τους, καθώς και τους δημοσίους υπαλλήλους, το αστυνομικό προσωπικό και άλλους κρατικούς υπαλλήλους να λαμβάνουν εντολή να ψηφίσουν εκ των προτέρων. Αυτό παραβίαζε την εκλογική νομοθεσία του 2010, η οποία επιτρέπει την προκαταβολή ψήφο μόνο στους επιλέξιμους ψηφοφόρους που βρίσκονται μακριά από τις εκλογικές τους περιφέρειες καθώς και Βιρμανούς πολίτες στο εξωτερικό. Σε ορισμένες εκλογικές περιφέρειες, έως και το 95% των ψηφοδελτίων είχαν χρησιμοποιηθεί για προκαταβολική ψήφο, ενώ εκτιμάται ότι το 10% των ψήφων (6 εκατομμύρια) ήταν προκαταβολικές. Υπάρχουν επίσης αναφορές για απάτη πολλαπλών ψηφοφόρων, χειραγώγηση των ψηφοφόρων, ψηφοφορία-φάντασμα και εξαναγκασμένη ψηφοφορία, όπου τα άτομα δέχθηκαν πιέσεις από αξιωματούχους για να ψηφίσουν για τους υποψηφίους τους Κόμματος της Ένωση Αλληλεγγύης και Ανάπτυξης.

## Θητεία
αριστερά|μικρογραφία|Ο Οίκος των Αντιπροσώπων (Πγίθου Χλουτάου) Μετά την ανεξαρτησία της Βιρμανίας
Οι δύο οίκοι της συνέλευσης εκλέγονται ταυτόχρονα, με τους βουλευτές του κοινοβουλίου να υπηρετούν πενταετείς θητείες. Οι υπουργικοί υποψήφιοι, οι οποίοι επιλέγονται από το σύνολο των εκλεγμένων Βουλευτών, εκκενώνουν την κοινοβουλευτική έδρα τους. Μετά πραγματοποιούνται επαναληπτικές εκλογές, που καθορίζονται από την Ενωσιακή Εκλογική Επιτροπή για να εκλέξουν αυτές τις κενές έδρες.

Η πρώτη τακτική συνεδρίαση του Πγινταούνγκσου Χλουτάου πρέπει να συγκαλείται μέσα σε 15 ημέρες από την έναρξη της πρώτης συνεδρίας του Πγίθου Χλουτάου. Τουλάχιστον μία τακτική συνεδρία πρέπει να πραγματοποιείται ανά έτος, ενώ οι επόμενες συνεδρίες θα πρέπει να πραγματοποιηθούν εντός 12 μηνών από το πέρασμα της άλλης. Ο πρόεδρος έχει το δικαίωμα σύγκλησης ειδικών ή έκτακτων συνεδριάσεων. Οι κοινοβουλευτικές συνεδρίες είναι έγκυρες μόνο εάν το 25% ή περισσότερο εκ του συνολικού αριθμού βουλευτών είναι παρόντες.

Η πρώτη συνεδρίαση του Πγινταούνγκσου Χλουτάου πραγματοποιήθηκε από τον Ιανουάριο έως τον Μάρτιο του 2011, ενώ η δεύτερη πραγματοποιήθηκε από τις 22 Αυγούστου 2011. Οι δημοσιογράφοι δεν είχαν τη δυνατότητα να παρακολουθήσουν την πρώτη συνεδρία. Ωστόσο, το Υπουργείο Πληροφοριών ανακοίνωσε στις 12 Αυγούστου 2011 ότι θα τους επιτραπεί παρακολουθήσουν τη δεύτερη σύνοδο.

## Πρόεδροι της Συνέλευσης της Ένωσης

## Δείτε επίσης

* Πολιτική της Μιανμάρ
* Κατάλογος νομοθετικών σωμάτων ανά χώρα
* Πολιτειακά και Περιφερειακά Χλουτάου

## Παραπομπές

## Εξωτερικοί σύνδεσμοι

* Επίσημη ιστοσελίδα του Πγίθου Χλουτάου 

Κατηγορία:Πολιτική της Μιανμάρ